Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Meva-sabzavot, uzum va poliz mahsulotlarini eksport qilishni ragʻbatlantirishga doir qoʻshimcha chora-tadbirlar toʻgʻrisida” 2016-yil 19-sentabrdagi PQ-2603-son qarori)
(resolution, 2025-12-16)

Oʻzbekiston Respublikasi Prezidentining “Meva-sabzavot, uzum va poliz mahsulotlarini eksport qilishni ragʻbatlantirishga doir qoʻshimcha chora-tadbirlar toʻgʻrisida” 2016-yil 19-sentabrdagi PQ-2603-son qaroriga muvofiq Vazirlar Mahkamasi qaror qiladi: 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari, moliya vaziri R.S. Azimov zimmasiga yuklansin. 1. Vazirlar Mahkamasining 2000-yil 29-iyundagi 245-son qarori (Oʻzbekiston Respublikasi QT, 2000-y., 6-son, 33-modda) bilan tasdiqlangan Xoʻjalik yurituvchi subyektlar tomonidan xorijiy valyutadagi tushumni majburiy sotish tartibiga 1-ilova matni quyidagi tahrirda bayon qilinsin: T/r Tovarning nomi TIF TN kodi 1. Qishloq xoʻjaligi mahsulotlari va yovvoyi oʻsimliklar* 0701 — 0709, 0714, 0801 — 0802, 0803 10 100 0, 0803 90 100 0, 0804 10 000 1, 0804 20 100 0, 0804 30 000 1, 0804 40 000 0 — 0804 50 000 1, 0805, 0806 10, 0807 — 0810, 12 2. Tabiiy gaz** 2711 21 3. Mis va misdan tayyorlangan buyumlar 74, 8544 2. Vazirlar Mahkamasining 2005-yil 9-avgustdagi 189-son qarori (Oʻzbekiston Respublikasi QT, 2005-y., 8-son, 40-modda) bilan tasdiqlangan Oʻzbekiston Respublikasining xoʻjalik yurituvchi subyektlari tomonidan xorijiy mamlakatlardagi ular tashkil etgan savdo uylari, vakolatxonalar, korxonalar orqali, shuningdek Oʻzbekiston Respublikasi Savdo-sanoat palatasining xorijiy mamlakatlardagi savdo-investitsiya uylari orqali olib chiqilayotgan tovarlarni bojxonada rasmiylashtirish tartibi toʻgʻrisidagi nizomda: a) 5-bandga quyidagi mazmundagi ikkinchi xatboshi qoʻshilsin: “Bunda tushum tushishi yoki qaytarib olib kelish muddati toʻgʻridan-toʻgʻri eksport kontraktlari, shuningdek fermer va dehqon xoʻjaliklari, agrofirmalar va qayta ishlovchi korxonalar bilan tuzilgan vositachilik shartnomalari, tasdiqlangan bank akkreditivi ochish, yoxud chet elda ochilgan qoʻshma korxonalar va “Oʻzagroeksport” aksiyadorlik jamiyati ixtisoslashtirilgan tashqi savdo kompaniyasining savdo uylari nomiga birinchi darajali xorijiy bankning kafolatini rasmiylashtirish asosida “Oʻzagroeksport” aksiyadorlik jamiyati ixtisoslashtirilgan tashqi savdo kompaniyasining vositachilik shartnomalari boʻyicha yangi, quritilgan va qayta ishlangan meva-sabzavot mahsulotlari, uzum va poliz mahsulotlari amalda eksport qilingan kundan boshlab 60 kundan ortiq boʻlmasligi kerak”; ikkinchi — yettinchi xatboshilar tegishli ravishda uchinchi — sakkizinchi xatboshilar deb hisoblansin; b) 6-bandga quyidagi mazmundagi xatboshi qoʻshilsin: “Oʻzagroeksport” aksiyadorlik jamiyati ixtisoslashtirilgan tashqi savdo kompaniyasi tomonidan ustav fondida “Oʻzagroeksport” aksiyadorlik jamiyati ixtisoslashtirilgan tashqi savdo kompaniyasining ulushi kamida 51 foizni tashkil etadigan chet elda ochilgan qoʻshma korxonalar va “Oʻzagroeksport” aksiyadorlik jamiyati ixtisoslashtirilgan tashqi savdo kompaniyasi savdo uylarining manziliga eksport qilinganda yetkazib berilishi mumkin”.